Cand. Theol. P. B. Blicher har for kort siden begyndt et foretagende, som man visselig ikke kan andet end ønske Fremgang, nemlig et biographisk Galleri af Nutidens berømte Mænd, med lithographerede Portraiter, fornemmelig efter Galerie des contemporains illustres", Gallerie des berühmtesten Zeitgenossen og lignende Værker. Et saadant Gallerie, samlet med Skjønsomhed og Kritik, maatte, skulde man synes, være os Danske saameget mere velkomment, som de tydske Conversationslexiconner i Almindelighed baade ere tørre, unøiagtige og ufuldstændige, og vore privilegerede politiske Tidender sjeldent gjøre sig den Uleilighed at meddele nogen Oplysning om de Mænd, der spille Hovedrollen i de af dem berettede Bigivenheder. De udkomne 2 Hefter indeholde Thiers og Wellingtons Biographier, der begge ere livlige og interessante, Steentrykkene ere besørgede i det Bærenzenske Officin; Prisen er 24 s. Heftet. (Fædrel.)
Biographisk Gallerie
Forfatter: P. B. Blicher
Dato: 1843-07-13